Source: http://riimukyla.blogspot.com/2012/09/
Timestamp: 2017-10-19 12:49:15+00:00

Document:
Riimukyläläiset ->: syyskuuta 2012
Kaupunkimme suo lapsiperheille etuja, joita arvosta hyvin suuresti. Paikallisliikenteessä rattaiden kanssa reissaaminen onnistuu veloituksetta. Perjantaisin kulttuuritarjonta on saatavilla useammassa museossa ilman pääsymaksua ja männä viikolla käytiinkin ihastelemassa Pohjois-Pohjanmaan museossa mm. Koiramäki-näyttelyä, joka on yhtä kiva joka käyntikerralla. Joulukuuksi oli tulossa kaikkea kivaa, joten silloin on suunnitteilla seuraava visiitti samaiseen kohteeseen.
Ajatus museossa käynnistä tuntuu tylsältä vain niin kauan, kunnes pääsee ovesta sisälle. Sitten se onkin jo menoa, ikään katsomatta :).
Syysmarkkinoiden aikaan,
polliisi on aina ystävä
Neulegraffitien aatelia
Hmm. jos näyttää tutulta, onko itsekkin jo museokamaa ;D
Pienoismallit ovat aina ihastuttaneet.
Tämä on todellinen taidonnäyte,
jota jaksaa katsella ties miten pitkään.
Kertoillut Tingelstiina Tänään 30.9.12 Ei kommentteja:
Keltainen kauteni vaatii toimia. Lankavarastoni aisoissa pysyminen vaatii toimia. Keskeneräisten neuletöiden väheneminen vaatii toimia. Syksyn harmaus, vähenevä valo ja sade-tuhnu-päivät vaativat toimia, etteivät ankeuta.
Pieni rakas ratsastajani avusti sukkien esittelyssä
Olen niin tyytyväinen näihin! Lanka on mitä ihastuttavinta sekä väriltään, tuntuvuudeltaan (kashmir on ihan ykköstä!) että neulottavuudeltaan. Vuorokerroksin vahvistettu kantapää miellyttää silmää, sekä ranskalaisen kantapään muoto muutoinkin. Nämä on mulle juuri sopivat, ei yhtään lörpöt (ainakaan nyt uutena...).
Mutta, koska olisi ollut ihana käyttää kaikki tuo lanka näihin ja saada vieläkin pidemmät varret, niin haasteena itselle:
Ranskalainen kantapää "väärinpäin"
Pari yhtä aikaa pyöröillä
Lanka: Handu Kashmirsukkalanka,
80% merinovilla / 10% kashmir / 10% nylon,
Muistiinpanoja: 67 g, puikot Ø3,0 mm
Kertoillut Tingelstiina Tänään 30.9.12 3 kommenttia:
Meidän isi!!! Minun Rakkaani! Hän on oikein ahkera toteuttamaan hulluja toiveitani! Tämä ei ollut hulluimmasta päästä... ja tästä salaa innostui Samikin!
Valmis tervapoltettu pultti
Terva kiehuu ja höyryää... tunnetko tuoksun?
Äidin suunnittelemat lisäykset
Juhlalankut... nämä vaihdetaan kun on paljon vieraita
Nyt se on valmis! Onhan se nätti! Pullanleivonta hieman huolestuttaa... mutta täytyy alkaa askartelemaan leivonta-alustoja!
Ihan kuin joku olis laittanut valot päälle meidän keittiöön... ja on siellä nyt enemmän sitä kaivattua tilaakin! Voi miten onnellista!
Tervetuloa kahville uuden pöydän ääreen!
Kertoillut Tangelstiina Tänään 16.9.12 3 kommenttia:
Eikä siihen ole oikeastaan mitään lisättävää, kuin ehkä kylmä maitolasi!
Kertoillut Tangelstiina Tänään 14.9.12 Ei kommentteja:
Sinun arvoasi ei kukaan voi mitata.
Olet fiksu ja filmaattinen.
Sinussa on sellaisia piirteitä, joita muissa ei ole.
Sinulla on kokemuksia, joista muut eivät tiedä.
Hemmottele itseäsi, kun olet saavuttanut jotakin.
Löydät itsestäsi uusia puolia, kun vain heittäydyt tilanteisiin.
Kannusta muita ja ole suvaitsevainen.
Aina on olemassa joku, joka välittää sinusta aidosti.
Sinä osaat ja tiedät asioita, joita voit opettaa myös muille.
Puolen hehtaarin metsän pykälät:
§1 Hyvää ruokaa on aina syytä arvostaa. paras mahdollinen ajanviete on hunajan syöminen
§2 Tunteita täytyy osata ilmaista sanoin, mieluiten tekemällä niistä pieni laulu. laulun ei tarvitse olla erityisen hyvä.
§3 Ystäviä on kunnioitettava ja parhaat ystävät kannattaa säilyttää koko elämän ajan. ystävyyttä pitää hoitaa ja vaalia. on myös tehtävä parhaansa ilahduttaakseen muita.
§4 Ole oma itsesi. koko ajan ei tarvitse olla hyvällä tuulella. surullinen mieli on yhtä luonnollinen asia kuin iloisuus
§5 Joka päivä on syytä juhlia. riittävä syy juhlien järjestämiseen on se, että on oikein hilpeällä tuulella
§6 Elämässä on oltava utelias ja avomielinen. taivaan ja maan välille mahtuu kaikenlaista. monia asioita kannattaa kokeilla ja tutkia, vaikka niistä ei aina oppisi yhtään mitään.
§7 Jos jokin asia vaikuttaa pelottavalta ja uhkaavalta, on nostettava pää pystyyn ja oltava rohkea. kaikkein rohkeimmat pystyvät voittamaan pelkonsa
§8 Elämässä tulee eteen monia vastenmielisiä asioita, jotka vain on tehtävä, sillä ajan myötä niistä on hyötyä
§9 Ilmapalloja tulee aina arvostaa, varsinkin sinisiä
§10 Koskaan ei saa unohtaa aamuvoimistelua. sen voi suorittaa myös hieman myöhemmin päivällä
§11 Leikkimistä ei saa milloinkaan lopettaa, edes satavuotiaana
§12 Jos vastaan tulee jokin vaikea ongelma, se pitää jakaa yhdessä jonkun toisen kanssa, joka ei myöskään osaa ratkaista sitä. kaksin on aina mukavampaa
§13 Erilaisista persoonallisuuksista tulee iloita. ajattele, miten tylsää olisi, jos kaikki olisivat samanlaisia
§14 Jos et ymmärrä heti jotain mieti onko se sen ymmärtäminen tärkeää. jos se ei ole tärkeää, unohda koko asia. jos asia on tärkeä, yritä löytää hyvä miettimispaikka, ja ajattele jotakin
aivan muuta, sitten ongelma saattaa ratketa ihan itsestään.
Lupaan, etten koskaan kasva aikuiseksi ja noudatan puolen hehtaarin metsän pykäliä koko elämäni ajan
Kertoillut Tangelstiina Tänään 13.9.12 Ei kommentteja:
... "etelänpuolen tallista" hieman keskemmälle ratsastusetäisyydelle kaivettu Ukin tekemä keinuhevonen Arska nauttii taas suuresta huomiosta. Arskan jouhet on minun oman Arskani sen kuuluisan Arska-vainaan jouhia!
Ja tässä hyvät naiset ja herrat se kuuluisa Arska-vainaa, mihin kaikkia hevosia vertaan. Elämäni Hevonen!
Pelargonia on pelastettu sisätiloihin yöpakkasilta... Arska the keinuheppa saa säännöllisesti syödäkseen muutaman salaa revityn kukkasen.
Etsi kuvasta keinuheppa!
Etelänpuolentallin kukkulalla tuikkii kerrostalon ikkunoista syysiltaisin kynttilänvaloa ja Arska the keinuhepalla on lämmin ja kodikas olo... niinkuin meillä muillakin. Keittiön pöydällä palaa kynttilä Arska-vainaalle aina perjantaisin ratsastustunnin jälkeen... kirmaa iloisesti ikivihreillä niityillä elämäni hevonen!
Kertoillut Tangelstiina Tänään 12.9.12 Ei kommentteja:
Tunnisteet: Heppastelua, Kotikissailua
Oi keltainen
Tämän kesän hittiväriksi on noussut keltainen. Ihan itsekseen, tai vastavärinsä violetin kanssa. Pistänyt tehokkaasti kampoihin ikisuosikki oranssi-vihreälle. Oi keltainen, oi.
Tämä neljävuotiaan istutus ehti kuin ehtikin kukkaan asti.
Ehkä ensi vuonna näitä sen verran,
että linnuille on lähiruokaa talveksi?
Nämä nappaa katseen joka kerta kun kasvihuoneessa käväisee
Kylmä was here
Kierrätyskynttilöin lämpöä
Siinä missä kasvihuoneessa on meno lähinnä ankeaa,
levittäytyy kurpitsa pitkin nurmea aivan uskomattomiin mittoihin.
(Kylläpä taustalla Jumbo näyttääkin super-hoikkikselta haistellessaan)
Ihana, ihana kasvi!
Kuka sitä kurpitsoita kaipaa,
kun saa ihailla kukkia ja kasvua ;)
Kertoillut Tingelstiina Tänään 9.9.12 Ei kommentteja:
Käpykansaa
Syysmetsä, houkuttelevat marjamättäät ja kumisaappaiden jono polulla. Pienet sormet poimivat superfoodia ja joka suu saa vitamiinit tallettaa. Kori vaihtaa kantajaansa ja täyttyy aarteilla, opetellaan samalla ettei kasvavia puita sovi katkoa. Ei kameraa mukana, mutta nämä arjen helmet piirtyvät äitien sydämiin ikimusteella.
Pihamaalla alkaa vinha kuhina, kun käpyeläimet, -ihmiset ja -kukkavaasit saavat muotonsa. Jokainen tekee omanlaisensa, mielikuvitus saa siivet. Tangelstiina keksii poistaa kasvihuoneesta turhaa kasvillisuutta ja tilalle muuttaa käpykansaa. Käpyjä haetaan lisääkin, niin on tekeminen mieluisaa. Ja kohta on jo aivan muut leikit meneillään, pitkin pihaa kakarat siinä tärkeimmässä työssään.
Kertoillut Tingelstiina Tänään 8.9.12 Ei kommentteja:
Isosta korvapuustista
Pussillisesta karamellia
näkkileivästä aurajuustolla
Tyydyn vielä parina aamuna,
kauniisiin sanoihin
kauniisiin asioihin
itsehillintään...
Keksipurkin haistelemiseen...
Ja mustaan kahviin...
... Kreikka: Täältä tullaa hoikempana kuin kaksi viikkoa sitten!!!
Kertoillut Tangelstiina Tänään 8.9.12 1 kommentti:
Purkoosia seuraa neuloosi
"Kipee kirja"
Pakko-treffit
Syksyn tervetuliaisjuhla

References: §1

§2

§3

§4

§5

§6

§7

§8

§9

§10

§11

§12

§13

§14